**Ursul, pasărea, şarpele şi momiţa**

*Gheorghe Asachi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un sălbatic urs de munte,

Cu ochi mici şi lată frunte,

Vrând să-şi facă o carieră

În a curţii naltă sferă,

Unde trăia vite o mie

Sub a leului domnie,

De vecini au întrebat

Cum să între la palat?

Mergi, momiţa au zis, sărind,

Pasărea i-au spus cântând,

Şarpele-i dă un alt plan:

Vrând a fi bun curtezan,

Mergi pe pântece, vecine,

Târâindu-te ca mine!